**DR. ROBIN HARFOUCHE**

*Shirley Maclaine menedzsere arra akarta vendége rávenni, hogy Hollywoodi szupersztár legyen és főszóvivője a „New Age” vallásnak. Amikor ki akart szállni ebből, „New Age” szellemek megpróbálták megölni őt.*

**SID**: Helló, Sid Roth vagyok. Üdvözöllek világomban, ahol a természetfölötti a természetes! Vendégem, Robin Harfouche-t, már kisgyermekkorában arra képezték, hogy „New Age” vallási vezető legyen. Még azt sem tudta, mit jelent az a szó, hogy „New Age”. De öt évesen már képes voltál azt is megmondani, hogy az emberek mire gondolnak. Szerinted ez furcsa volt, vagy teljesen normális dolog?

***ROBIN****: Tudod, a szüleim azt mondták rólam, hogy én egy rendkívüli, tehát nem egy szokványos gyermek voltam és kb. négy éves korom óta tudtam, hogy egy olyan ajándékot kaptam, amit ők úgy neveztek: „lepel”. Üknagymamám boszorkány-varázsló volt, és ők varázsló imáikkal a generációk számára is átadták ezeket. Megjövendölték, hogy születni fog majd egy gyermek, akinek meglesz ez a „lepel” ami az a képesség, hogy extra érzékenységgel képes érzékelni és megérteni dolgokat.*

**SID**: Tudod, számomra az az érdekes, hogy a családod egyik fele boszorkányokból állt, a másik fele azonban pünkösdi keresztény volt! Ez olyan lehetett, mintha kötélhúzás folyt volna az életedben. Biztos, hogy megszenvedted ezt és rajtad csapódott ez sokszor.

***ROBIN****: Igazából fogalmam sem volt arról, hogy a láthatatlan világban mekkora háború folyt körülöttem. De úgy gondoltam, hogy az az ajándék, amit kaptam, vagy amivel születtem, az egy Istentől kapott különleges ajándék volt. Az én szívem legalábbis ezzel volt tele, mert én csupán segíteni akartam az embereknek.*

**SID**: Oké. Kicsit tekerjük előre az eseményeket: 18 évesen volt egy találkozásod, hát, nem is tudom mivel, de azt tudom, hogy egy szellem volt. Nem tudom TE minek vélted, de meséld el!

***ROBIN****: 18 évesen elmentem művészeti főiskolára, írói szakra. Egyik nap közben, mialatt az utcán sétáltam, hallottam magam mögött valakit fütyölni. Ahogy megfordultam megláttam egy közel 3 vagy 4 méter magas lényt, aki úgy nézett ki, mint egy angyal. Szólt hozzám, de valahogy tudtam, hogy senki más nem hallja azt. Azt mondta nekem, hogy azóta figyelnek engem, amióta megszülettem, és hogy kiválasztottak engem arra, hogy szóvivője, amolyan prófétája legyek egy új vallásnak, melynek neve: „New Age”. Attól a ponttól fogva teljes mértékben ez a szellemi vezető irányított.*

**SID**: Arra vezetett téged, hogy táncos légy, sőt, szerepet kaptál egy fő TV „show”-ban is, hogy hívták ezt?

***ROBIN****: „Solid Gold”*

**SID**: Úgymond, természetfölöttien váltál profi táncossá azokhoz képest, akik egész életükben arra készültek, hogy eljussanak odáig, amíg te ilyen rövid idő alatt. Ez a szellemi vezető segített téged abban, hogy fő sztárrá válj. Majd elmentél egy barátnőd házába, figyeljetek! Elment a barátnője házába, ahol felhívta őt valaki telefonon. Mit mondott neked az a férfi?

***ROBIN****: Nos, nagyon fura volt, mivel egy barátnőm házában voltam, akit fölhívtak telefonon és ez a férfi engem keresett. Ahogy beszéltem vele telefonon, azt mondta: „neved ott szerepel azok listájának tetején, akiket föl kell hívnom! Neved mellett az szerepel: táncos színésznő.” Erre azt kérdezte: „Ki vagy te? Senki nem kerül így föl az én listámra!” Ez az ember egy nagyon híres Grammy-díjat nyert filmrendező és producer volt. Erre én: „Uram, nem tudom, honnan kapta meg a számom és honnan tudta, hogy itt vagyok, hogy került oda az a szám. Ekkor elhallgatott, majd megszólalt és azt mondta: szerintem ebben Isten keze van, nekünk találkoznunk kell!” Azonnal be is mentem az irodájába.*

**SID**: Oké, hosszas időt töltöttetek egymással, majd összekapcsolt egy olyan ügynökkel, aki az ügynöke volt Marilyn Monroe-nak, Dean Martin-nak, Michael Jacksonnak és már ott tartottál, hogy szupersztárként kitörhetsz, de ez az ember ekkor lát egy szellemet, aki veled volt. Mit látott?

***ROBIN****: Az a menedzser, akivel összehozott ez a filmrendező, producer, egy olyan ember volt, akinek bementem az irodájába és korábban azt mondta a filmrendező: „ha kapsz tőle öt percet, ez azt jelenti, hogy nyert ügyed van, és azt vedd megtiszteltetésnek, mert ő nagyhatalommal rendelkező ember Hollywoodban!” Én azonban három és fél órán át bent voltam nála! Ahogy elkezdtünk beszélni, azt mondta: „Van egy szellemi vezetőd!” Erre én: „Igen”. Ekkorra a szellemi vezetőm úgy jelent meg előttem, mint „Marilyn Monroe”.*

**SID**: Lehet, hogy ugyanez a szellem kötődött magához Marilyn Monroe-hoz is?

***ROBIN****: Ez a férfi volt az ő menedzsere, ő volt a világ legnagyobb színház ügynökségének a top elnöke volt.*

**SID**: Majd egyre inkább ez a férfi elkezdett téged mentorolni a „New Age”-ben, és ő is azt akarta, hogy ennek az új vallásnak te légy a szóvivője. Majd elküldött egy olyan helyre, ahol megtanulhatsz „csatornájává” válni a szellemeknek, ahol beléd jöhetnek, és rajtad keresztül beszélhetnek ezek a szellemek. Akkor valami szörnyűségeset láttál. Mi volt ez?

***ROBIN****: Tudod, ő volt a menedzsere Sirley MacLain-nek, aki az én mentorom is lett. Azt mondták, el kell mennem Mill Valley-be, ahol 24 spiritiszta médium van, egyik nőnek vannak ott csatornái, akik szellemi vezetőként működnek és azt mondták el kell mennem oda, hogy megtanulhassam, hogyan válhatok én is egy ilyen csatornává. Besétált ez a hölgy, aki teljesen normálisnak nézett ki, egy aranyos asszonykának, akiből azt néznéd ki, ha szomszédod lenne, süteményt sütne neked, egy édes kis asszonyka kinézetű. De amikor elkezdett beszélni, egy mély férfihang jött ki a száján! Addig a pontig, mindaz, amit a témáról tanultam, ehhez képes semmiség volt. Soha életemben nem találkoztam még ilyennel azelőtt. Ez teljesen megrémisztett engem. Olyan érzésem volt, mintha belecsöppentem volna az „ördögűző” című filmbe… Nagyon megijedtem ettől az egésztől és úgy mentem vissza Hollywoodba, hogy azt mondtam a menedzseremnek: „Nézze, semmi gondom nincs a tánccal, színészkedéssel, énekléssel, de ezt a „New Age” dolgot nem fogom csinálni!”*

**SID**: Erre mit mondott?

***ROBIN****: Azt mondta: „de ezt kötelező megtenned! Nincs választási lehetőséged, mivel ez a sorsod, rendeltetésed! Képessé kell válnod arra, hogy ezt tanítsd, ahhoz pedig meg kell előbb tanulnod!”*

**SID**: Teljesen megértem, mennyire kiakadhatott Robin, amikor saját szemével látta, hogyan vesznek teljes uralmat szellemek egy másik nő fölött, annyira, hogy férfihangon szólalt meg. Robin teljesen elvesztette volna saját magát és nem volt képes arra, hogy ezt megtegye. Így nemet mondott erre, ekkor ezek a szellemek megpróbáltak az életére törni! Mindjárt visszajövünk!

**SID**: Helló! Sid Roth vagyok Robin Harfouche-al, akit arra neveltek már kisgyermek kora óta, hogy „New Age” vallásvezető legyen. Sőt mi több, ugyanaz volt a menedzsere, mint aki Shirley MacLaine menedzsere is volt. Majd elmegy egy különleges iskolába, ahol azt tanítják, hogyan válhat csatornájává a szellemi vezetőjének, aki belészáll, és rajta keresztül megnyilvánul. De ahogy meglát egy nőt, aki férfihangon szólalt meg, teljesen megriadt és fölfedezte, teljesen elveszíti az önkontrollját, a személyiségét, azt, aki ő maga. Ezt nem akarta, így megszakítja kapcsolatát ezzel a menedzserrel, elmegy felszolgálónőként dolgozni a „Sunny Bonos” étterembe. Majd, ha jól értettem, hallottál egy hangot, mely felszólított, hogy annak az ajtónak az irányába menj?

***ROBIN****: Igen, Hollywoodban a „Sunny Bonos” étteremben dolgoztam, és odamentem egy asztalhoz, ahol olyan híres színészek ültek, akik tudták, hogy ki vagyok, és mivel jó táncos voltam, mindenféle dolgokkal „beszóltak” nekem. Teljesen kiborítottak a megjegyzéseik, így bementem a konyhába és azt mondtam annak a kedves lánynak, aki a munkatársam volt, hogy vigye ki az italokat ahhoz az asztalhoz, mert én nem akarom. A falhoz támaszkodtam, amikor meghallottam a szellemi vezetőmet és azt mondta: „Hagyod, hogy csak úgy végiggázoljanak rajtad? Nem teheted ezt! Konfrontáld őket és légy agresszív!” Ekkor a konyhából kiszaladtam a bár területére, szinte kitéptem az italos tálcát ennek a lánynak a kezéből, aki értetlenül nézett rám, és ahogy elindultam, a közüzemi ajtó, ami legalább 70 kilós volt, 7 és fél méteres, rám zuhant és épp a fejemet találta el. Ez volt az utolsó dolog, amire emlékszem. Kb. 6 hétig feküdtem eszméletlenül, majd ahogy magamhoz tértem, LA-ben találtam magam egy kórházban.*

**SID**: Oké. Mi volt a prognózis?

***ROBIN****: Több hónapos terápián és rehabilitáción kellett részt vennem, ágyból fölkelve tolószékbe kerültem. 23 orvos azt mondta, soha többé nem leszek képes járni és az életem hátralévő részét tolószékben fogom leélni. Ez számomra egyenlő volt a halállal.*

**SID**: Igen, hiszen táncos voltál, már épp meghívták Johnny Carson műsorába, már épp azon voltál, hogy saját karriert fuss be, amikor hirtelen tolószékben találtad magad, semmi esély nem volt arra, hogy táncosként, vagy ehhez hasonlóként tudj újra működni. Robin teljesen elkeseredett és elhatározta, hogy öngyilkos lesz, amikor valaki felhívta telefonon. Robin, ez már teljesen filmbe illő!

***ROBIN****: Igen, tudom. Ott voltam a lakásomban, a legtöbben tudják, hol van a nagy Hollywood felirat, mert mindig mutogatják azt. A lakásom épp az alatt a felirat alatt volt, és három blokkal a lakásomtól volt a Hollywood Presbiteriánus Templom, ami egy nagyon nagy templom. Felhívott egyik barátom, aki egy zsidó férfi, aki újjászületett ebben a presbiteriánus gyülekezetben, aki azelőtt a „Neck” nevű rock-zenészcsapat basszusgitárosa volt, és én akkor épp a dobosukkal jártam. Még így is, hogy tolószékhez voltam kötve… Hat hónapja voltam már akkor tolószékben, amikor elhatároztam, hogy aznap gyógyszer-túladagolással oltom ki az életem és lefekszem aludni. Nem hittem, hogy van még esélyem, úgy gondoltam, vége az életemnek. De felhívott ez a férfi és azt kérdezte, hogy elmennék –e ma este gyülekezetbe vele. Annyira fura volt ez Sid, mert szerintem én lennék az utolsó, akit valaki felhívna, hogy menjen el vele gyülekezetbe…*

**SID**: Azt felejtsd most el. Te már készen álltál az öngyilkosságra és akkor elmész gyülekezetbe? De miért mentél el? Miért?

***ROBIN****: Nem tudom. Tényleg nem tudom! Szerintem az lehetett, amit mondtál is, hogy családom egyik fele keresztény volt és biztosan imádkoztak értem. Ők ismerték Istent. Ugyanakkor a családom másik fele is imádkozott értem, de ők a sötétség oldaláról!*

**SID**: Nos, ez ténylegesen természetfölötti, és ez egy sokkal hosszabb sztori ennél, mindenesetre odaérsz ebbe a gyülekezetbe, és akkor mi történt?

***ROBIN:*** *Úgy mentem el ebbe a templomba, hogy otthagytam a tolószékem a lakásomban és nem tudom hogy, természetfölöttien föl tudtam tápászkodni addig, amíg megláttak engem és segítettek bemenni. Szó szerint bevittek az épületbe. Ahogy csupán a templom ajtóig értem, éreztem, hogy erő szállt az egész testemre. Annyira nagy forróságot éreztem, hogy szó szerint csöpögött rólam az izzadság. Majd olyan mélyről kezdtem el felzokogni, hogy még azt sem tudtam, hogy létezik ilyen sírás. Leültettek ott az összejövetelen és a barátom, aki nagyon édes volt, azonban soha nem látott még senkit azelőtt ilyen szinten „megnyilvánulni”, azt mondta: „Robin, ilyen szörnyű nagy fájdalmaid vannak? Hazavigyelek?” Még beszélni sem tudtam. Én soha életemben addig nem voltam még se templomban, se gyülekezetben és amikor elől kiállt a prédikátor, azt mondta: „Akarja itt valaki megismerni Istent? Jézus az út Istenhez!” Tudtam, hogy ezért kellett odamennem, mert egész életemben Istent kerestem és mindent azért tanulmányoztam, mert Őt próbáltam megtalálni! És kaptam akkor egy kijelentést a szívembe, hogy Jézus Isten! Ahogy fölemeltem a kezem, segítettek, hogy előremehessek, volt ott egy csapat, akik együtt szolgáltak Christian Harfouch-al, ő csak meglendítette felém a karját így, és azt mondta: „Jézus meggyógyít téged!” Ekkor hátra estem a földre, sírtam és remegtem. Jött oda egy nő és átkarolt. Még mindig akkora tüzet éreztem, olyan forróság volt a testemben, hogy csöpögött belőlem az izzadság. Soha életemben ilyet még nem tapasztaltam, nem is láttam. Meg voltam rémülve, de ahogy ez a nő átkarolt és gyöngéden ringatott, azt mondta: „Minden rendben van, drágám, ne aggódj! Ez csupán Jézus! Csak hagyd, hogy megtegye mindazt, amit tennie kell. Minden rendben lesz, maradj itt velem nyugodtan!” Körülbelül 45 perc telt el így, majd ahogy fölkeltem onnan a földről, azelőtt a nap 24 órájában állandó fájdalmak közt voltam, mellkastól fölfelé a testem le volt bénulva és teljesen meg volt merevedve. Azonban ekkor azonnali módon eltűnt testemből a fájdalom, sok gyógyszer hatása alatt voltam azelőtt és azonnal kijózanodtam ezektől. Mivel egy szem gyógyszert sem szedtem be ezután, az orvos azt mondta ez végezhetett volna velem, hiszen ilyen sok gyógyszer szedése után, ha hirtelen abbahagyom, és semmit nem szedek, az veszélyes. Ekkor tudtam, hogy Jézus Isten és hogy az életem 28 évében használtak engem. Mindaz, amiről addig azt hittem, hogy Istentől van, hogy majd azzal segítek az embereknek és csak pozitív, ez csupán egy másolat, egy hamisítvány! A valóság illúziója!*

**SID**: Tudod mi a csodálatos? Hogy valaki, aki megtapasztalta azt az oldalt, amiről csupán csak úgy gondolta, hogy Isten, és azt hitte, hogy az jó, később kiderül számára, hogy be volt csapva, meg volt tévesztve! Majd találkozik Istennel, 23 orvos azt mondta soha többé nem fog újra járni és már öngyilkos akart lenni, mert nem maradt semmi reménye, és minden fájdalom eltűnt, még behozzák őt a gyülekezetbe, de már önállóan kisétál onnan teljesen gyógyultan? Végül összeházasodik azzal a prédikátorral és úgy mozog Isten természetfölöttijében, mint ahogy kevesek, akiket ismerek!

**SID**: Robin tehát feleségül megy a prédikátorhoz, ahogy ő mondja, majd egy nap, miután mentorolták, tanítványozták és megtanulta a különbséget a hamisítvány és az igazi erő között! Én szeretem az igazit! Szeretem a valódit, a valósat! Volt egy látomása, majd ahogy férje belép a szobába, lát valamit. Mit látott férjed, Christian?

***ROBIN****: Nos, ez olyan volt, mint egy felhő, ami bejött a szobába. Épp olyan felhő, mint amit az égben is látunk közelről a repülőből. Férjem nem tudott átlátni rajta és engem eközben Isten elragadt és volt egy látomásom.*

**SID:** A férjed gyorsan leült jegyzetfüzettel a kezében és mindent próbált följegyezni abból, amit tőled eközben hallott! Hová kerültél?

***ROBIN:*** *Elragadtattam a Mennybe! Valahogy mégis képes voltam kimondani mindazt, amit látok, annak ellenére, hogy én eközben ott voltam fönt! A Menny volt fölöttem, a lábam alatt, mellettem, mindenütt körülöttem!*

**SID**: Annyira elképesztő az az átélés, amit kaptál! Szó szerint lélegzetelállító! Melyik évben is történt ez?

***ROBIN:*** *1985-ben gyógyultam meg, és 86-ban vitettem fel a Mennybe.*

**SID**: Láttál valamit, ami már készen áll arra, hogy a mostani időben megtörténjen! Mi az, amit láttál?

***ROBIN****: Jézus elvitt egy olyan helyre, amit úgy tudnék legjobban leírni, hogy „óriási imádó központ”. Láttam ott embereket, akik táncolnak és dicsérik az Urat, és láttam olyan balkonokat, melyek olyan magasra felnyúltak, mint amit még elképzelni sem tudsz. Mindenütt emberek voltak, akik dicsérték az Urat! Amikor ott álltam, Jézus azt mondta „Ráhangollak téged a mennyei dicsőítésre és imádatra!” Azt is mondta, hogy az utolsó ébredésben, Isten utolsó hatalmas nagy mozgalmában…” mivel az Úrnak gondja van arra, hogy az emberek megismerjék Őt, szóval azt mondta: „Az utolsó nagy ébredésben össze fog érni a Menny a Földdel. Így az az imádat és az ima, amit hallottál ott fönt, összetalálkozik majd azzal a dicsőítéssel és imával, ami a Földön van. Isten el fog ragadni embereket a Mennybe, csodák történnek majd, olyanok is például, hogy már leamputált lábak kinőnek. Tolószékekből fölállnak! Olyanok, akik vakon születtek, vagy úgy, hogy nem volt szemük, Ő szemet fog nekik teremteni. Azt mondta: „Sátán, az ellenség, minden egyes ajándékomat képes volt eddig hamisítani, leutánozni, és képes embereknek adni ilyen ajándékokat, képességeket egészen addig, míg el nem jön ez a mozgalom, ami a teremtő csodáké lesz, mert az ellenség nem képes teremteni. Ez az egyetlen, amit nem tud megtenni!”*

**SID**: Mikor kezdődik el ez a mozgalom?

***ROBIN****: Én hiszem, hogy már a kezdetén vagyunk!*

**SID**: Én is hiszem ezt! Például a te szolgálatodban is volt egy nő, akinek fém volt beépítve a testébe, vagy a süket-némán született fiú, vagy a nő, akinek volt egy daganata… Nézzünk bele ezekbe a felvételekbe!

***NŐ:*** *Titániumot építettek be a hátamba, fáj, és nem tudok mozogni sem!* ***ROBIN****: A titánium minden kis darabja kijön ebből a testből most! És minden rendellenesség helyreáll most! Maradj ott! Minden rendben! Szeretném, ha fölemelnéd a kezed! Hajolj most előre! A műtét során mit csináltak a hátaddal? Miért kellett beépíteniük a titániumot?* ***NŐ****: Egy 15cm hosszú és 5cm széles fémtáblát tettek be, amit 7 centis csavarokkal rögzítettek a gerincemhez. Hat csavar volt ott együtt ezzel a fémtáblával és mindez eltűnt! Teljesen eltűnt!* ***ROBIN****: Láttátok őt, nem volt képes járni és semmit nem érzett térdtől lefelé sem, és most hogy vannak a lábaid?* ***NŐ:*** *Ezen az oldalon fáj egy kicsit, de hadd mondjam el, legalább már érzem!****ROBIN****: Mondd: Jézus!* ***FIÚ:*** *Jézus!****ROBIN****: Van itt egy nő, akinek van egy daganata. Hiszem, hogy a bal mellében van, mely egyre nagyobb és fájdalmas! / MENJ EL! Kifelé! / Érzed? Nyomd meg erősebben! Nyomd meg! Nem akarom, hogy cikinek érezd, de sok ember nem látott még soha csodát, ezért szeretném, ha elmondanád az embereknek, hogy mi történt!* ***NŐ****: Ó Istenem, ó Istenem, ó Istenem…*

**SID**: Szinte csiklandoz a Szent Szellem jelenléte, mialatt nézem ezeket a felvételeket. Robin, Jézus adott neked utasításokat, amikor Vele voltál a Mennyben, arról, hogyan lehet megszabadulni a fájdalomtól! Imádkoznál most azonnal?

***ROBIN****: Igen! Nekünk jogunk van a Jézus nevében, ami fölötte áll minden egyes névnek! Az Úr azt mondta nekem a Mennyben, hogy így tegyem: Megkötözöm a fájdalom szellemét most a tested fölött és megparancsolom ennek, hogy hagyjon el téged, tűnjön el, a Jézus nevében, amely minden más név fölött való! Amit most tenned kell az, hogy kezdj el mozogni minden irányba, ahová nem tudtál korábban! Azt fogod tapasztalni, hogy a Szent Szellem pont ott van, ahol te vagy, mert a szellemvilágban nincsenek távolságok! Jézus MÁR meggyógyított téged és mondd is ezt ki a száddal hangosan!*

*Több, mint 22 évvel ezelőtt Robin Harfouche egyenesen Jézustól egy erőteljes kijelentést kapott és azóta már ezrekért imádkozott, akik maguk is elnyerték gyógyulásukat! Most szeretné, ha te magad is megkapnád gyógyulásod!*